இந்த நாவல் அதிகாரத்தையும் சமய உணர்வையும் பேசினாலும், நான் முன்னர் சொன்னது போல், இது நினைவுகளின் புத்தகம். பெத்ரு, மக்களைத் தன் தேவைக்குப் பயன்படுத்திக் கொள்வதில் தேர்ந்தவன் - அவன் தன் சொத்துகள் அனைத்தையும் இழக்கும் நிலையிலிருந்து தப்ப ஒரு பணக்காரப் பெண்ணை மயக்கி மணம் செய்து கோள்கிறான். தனக்கு வலது கையாக இருப்பவனைக் கொன்றுவிட்டு, தன்னையும் கொலை செய்ய வரும் புரட்சிக்காரர்களுக்கு பணம் கொடுத்து தன் உயிரைக் காப்பாற்றிக் கொள்ளும் சாமர்த்தியம் கொண்டவனாக இருக்கிறான். ஆனால் அவனால், தான் உண்மையாகவே நேசிக்கும் அந்த ஒரு பெண்ணின் நினைவுகளை எதுவும் செய்ய முடிவதில்லை.